  Туспуктэм: vk.com (Администрация Каракулинского района) Анжелика Тихонова корреспондент Каракулино черкогуртын «Образование» йӧскалык ӵектос улсын шор ёзо школалэсь юртсэ рос-прос тупатъяло. Ужъёсты 1-тӥ куарусёнлы вуттыны чаклало. Со сярысь элькун тӧролэн но кивалтэтлэн пресс-службазы ивортӥз. Школалэн юртэз шуныт потон-пыронэн огазеям кык корпуслэсь лэсьтэмын. Одӥгез соос пӧлысь 1971-тӥ арын пуктэмын вал ини. Ӵапак отын та дыре лэсьтӥськисьёс тыршо. Ужъёсты 2022-тӥ арын тулыс мытӥзы. « Школаын тупатъян ужъёс юнматэм графикъя мыно. Туннэ нуналлы выжъёсты сэрттӥзы ни, шуныт вуттӥсь сӧзнэтэз воштӥзы, вӧлдэтлы каркас лэсьтӥзы. Али выжъёсты, ӧсъёсты воштон, борддоръёс вылэ шпаклёвка вӧлдон но буян бордын ужало » Гульнара Устюгова, Каракулиноысь шор ёзо школалэн кивалтӥсез Пусъём, Каракулиноысь школа Россиысь тодосъя академилэн Дышетонэз азинтон стратегияя институтэзлэн опытно-экспериментальной площадкаез луэ. 2020-тӥ арын школаын «ОБЖ и технология», «Шахматная гостиная», «Информатика» но «Музыкальная гостиная» ӧръёсъя «Точка роста» усьтӥзы. Туннэ нуналлы дышетсконниын 650 пиналъёс тодон-валан люкало. Тодэ вайытом, 2023-тӥ арозь Удмуртиын йӧскалык ӵектос улсын оглом 22 школаосты рос-прос тупатъялозы. Тегъёс: тупатъянужъёс Дышетон йӧскалыкӵектосъёс Удмуртия Каракулино  